CELEX: 62013CN0525
Language: lt
Date: 2013-10-03 00:00:00
Title: Byla C-525/13: 2013 m. spalio 3 d. Hof van Cassatie van België (Belgija) pateiktas prašymas priimti prejudicinį sprendimą byloje Vlaams Gewest prieš Heidi Van Den Broeck

21.12.2013   
            
            
               LT
            
            
               Europos Sąjungos oficialusis leidinys
            
            
               C 377/6
            
         2013 m. spalio 3 d.Hof van Cassatie van België (Belgija) pateiktas prašymas priimti prejudicinį sprendimą byloje Vlaams Gewest prieš Heidi Van Den Broeck
   
   (Byla C-525/13)
   2013/C 377/12
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Hof van Cassatie van België
   
   
      Šalys pagrindinėje byloje
   
   
      Kasatorius: Vlaams Gewest
   
   
      Kita kasacinio proceso šalis: Heidi Van Den Broeck
   
      Prejudicinis klausimas
   
   Ar 2001 m. gruodžio 11 d. Komisijos reglamento (EB) Nr. 2419/2001, nustatančio išsamias integruotos administravimo ir kontrolės sistemos taikymo tam tikroms Tarybos reglamente (EEB) Nr. 3508/92 nustatytoms Bendrijos pagalbos schemoms taisykles (1), 33 straipsnio 1 dalį reikia aiškinti taip, kad sprendimas „[neskirti] pagalbos, kurią ūkininkas būtų turėjęs teisę gauti pagal 31 straipsnio 2 dalį už atitinkamus kalendorinius metus pagal pirmiau nurodytas pagalbos schemas“ susijęs su pagalba, kuri mokėtina pagal „atitinkamas pagalbos schemas“, kaip numatyta 1992 m. lapkričio 27 d. Tarybos reglamento (EEB) Nr. 3508/92, nustatančio tam tikrų Bendrijos pagalbos schemų integruotą administravimo ir kontrolės sistemą (2), 1 straipsnio 1 dalyje, todėl turi būti neskiriama ne tik pagalba už „atitinkamą kultūrų grupę“, bet ir visa pagalba pagal vieną iš ten nurodytų pagalbos schemų, prie kurių priskirta atitinkama kultūrų grupė?
   
      (1)  OL L 327, p. 11; 2004 m. specialusis leidimas lietuvių k., 3 sk., 34 t., p. 308.
   
      (2)  OL L 355, p. 1; 2004 m. specialusis leidimas lietuvių k., 3 sk., 13 t., p. 223.